smcproject/ml-wiki-sentences huggingface dataset:
2012 ൽ 1,602 ഫീച്ചർ ഫിലിമുകൾ ഇന്ത്യയിൽ പുറത്തിറങ്ങി.
2011-ൽ ഇന്ത്യൻ സിനിമാ വ്യവസായം 1.86 ബില്യൺ ഡോളറിന്റെ (93 ബില്ല്യൺ ഡോളർ) വരുമാനം നേടി.
2015 ൽ, ഒരു ബില്യൺ യുഎസ് ഡോളറിന്റെ മൊത്തം ബോക്സ് ഓഫീസ് വിജയമായിരുന്നു  ഇന്ത്യയുടേത്
ഇന്ത്യൻ സിനിമ ആഗോളതലത്തിൽ വിപണനം ചെയ്യപ്പെടുന്നുണ്ട് .
ഏഷ്യയിലും , യൂറോപ്പിലും , ഗ്രേറ്റർ മിഡിൽ ഈസ്റ്റിലും , വടക്കേ അമേരിക്കയിലും , കിഴക്കൻ ആഫ്രിക്കയിലുടനീളവും , മറ്റെല്ലായിടത്തും, 90 രാജ്യങ്ങളിലായി, ഇന്ത്യയുടെ ചലച്ചിത്രങ്ങൾ വിപണനം ചെയ്യപ്പെടുന്നു.
ദംഗൽ എന്ന ഹിന്ദി ചിത്രത്തിന് ലോകമെമ്പാടുമായി ലഭിച്ച കളക്ഷൻ 300 മില്ല്യൻ ഡോളർ e 2000 ൽ ഇന്ത്യൻ സിനിമയുടെ മൊത്ത വരുമാനം 1.3 ബില്യൺ യു.എസ് ഡോളറായിരുന്നു.
ബോക്സ് ഓഫീസ് വരുമാനത്തിന്റെ 43% പ്രതിനിധീകരിയ്ക്കുന്ന ഹിന്ദി ഭാഷ ചലച്ചിത്ര വ്യവസായമാണ് ഇതിൽ പ്രധാന പങ്ക് വഹിക്കുന്നത്.
തെലുങ്ക് , തമിഴ് , കന്നഡ , മലയാളം , തുളു എന്നീ ദക്ഷിണേന്ത്യൻ ഭാഷകളിലെ സിനിമാ വ്യവസായ വരുമാനം 36 ശതമാനമാണ്.
വളരെയധികം നീളുന്ന ഒരു സിനിമാ ചരിത്രമാണ് ഇന്ത്യയുടേത്.
1896-ലെ ലുമിയർ ബ്രതേഴ്സിന്റെയും റോബർട്ട് പോളിന്റെയും ലണ്ടണിലെ ചലച്ചിത്രപ്രദർശനത്തിന് ശേഷം അവർ 1896 ത്തിൽ തന്നെ ബോംബെയിലും ഒരു പ്രദർശനം സംഘടിപ്പിക്കുകയുണ്ടായി.
ഇതോടുകൂടിയാണ് ഇന്ത്യയിൽ ചലച്ചിത്ര വ്യവസായത്തിന്റെ വേരുകൾ പൊട്ടി മുളക്കുന്നത്.
മലയാളത്തിലെ ചലച്ചിത്രങ്ങൾ
ഇരുപതാം നൂറ്റാണ്ടിന്റെ പിറവിയോടെ ഇന്ത്യയിലെ പ്രധാന പട്ടണങ്ങളിലെല്ലാം ചലച്ചിത്രപ്രദർശനങ്ങൾ ആരംഭിച്ചു.
1906-ൽ കോയമ്പത്തൂരിലെ പോൾ വിൻസന്റ് എന്ന റെയിൽവേ ഉദ്യോഗസ്ഥനാണ് കേരളത്തിലെ ആദ്യ പ്രദർശനം നടത്തിയത്.
1925-ലാണ് കേരളത്തിൽ ആദ്യ തിയേറ്റർ വന്നത്—കോഴിക്കോട് ക്രൗൺ.
തൃശ്ശൂർ രാമവർമ്മ (1930), തൃശ്ശൂർ ജോസ് (1931), തിരുവനന്തപുരം ചിത്ര (1931) എന്നിവയും ആദ്യകാല തിയേറ്ററുകളാണ്.
ഇംഗ്ലീഷ് , ഹിന്ദി , തമിഴ് ഭാഷാചിത്രങ്ങളായിരുന്നു പ്രധാനമായും പ്രദർശിപ്പിച്ചത്.
1928 നവംബർ 7-നാണ് മലയാളത്തിലെ ആദ്യ (നിശ്ശബ്ദ) ചിത്രമായ വിഗതകുമാരൻ പുറത്തിറങ്ങിയത്.
ചലച്ചിത്രം എന്ന പേര് സൂചിപ്പിക്കുന്നതു പോലെ ചലിക്കുന്ന കുറെ ചിത്രങ്ങൾ, അതായിരുന്നു വിഗതകുമാരൻ.
അഗസ്തീശ്വരത്ത് ജനിച്ച ജോസഫ് ചെല്ലയ്യ ഡാനിയേൽ എന്ന ജെ.സി. ഡാനിയേൽ എന്ന വ്യവസായ പ്രമുഖനായിരുന്നു വിഗതകുമാരന്റെ സംവിധായകനും നിർമ്മാതാവും.
സംസ്ഥാനത്തെ ആദ്യത്തെ സിനിമാ സ്റ്റുഡിയോ ആയ ട്രാവൻകൂർ നാഷണൽ പിക്ചേഴ്സിന് തിരുവനന്തപുരത്ത് ഡാനിയേൽ തുടക്കം കുറിച്ചു.
മലയാളത്തിലെ രണ്ടാമത്തെയും അവസാനത്തേതുമായ നിശ്ശബ്ദചിത്രം 1931-ൽ പ്രദർശനത്തിനെത്തിയ മാർത്താണ്ഡവർമ്മയാണ് .
സി.വി. രാമൻ പിള്ളയുടെ മാർത്താണ്ഡവർമ്മ എന്ന ചരിത്ര നോവലിനെ അടിസ്ഥാനമാക്കി  മദിരാശിക്കാരനായ പി.വി. റാവു ആണ് ചിത്രം സംവിധാനം ചെയ്തത്.
പൂനയിലെ നാഷണൽ ഫിലിം ആർക്കൈവ്സിൽ ഈ പ്രിന്റ് സൂക്ഷിച്ചിട്ടുണ്ട്.
അവലംബം കൂടുതൽ വിവരങ്ങൾ Gulzar, Govin Nihalanni, Saibel Chatterjee.
Encyclopaedia of Hindi Cinema New Delhi: Encyclopædia Britannica, 2003.
ISBN 81-7991-066-0 .
Khanna, Amit (2003), "The Business of Hindi Films", Encyclopaedia of Hindi Cinema: historical record, the business and its future, narrative forms, analysis of the medium, milestones, biographies , Encyclopædia Britannica (India) Private Limited, ISBN 978-81-7991-066-5 .
Narweker, Sanjit, ed.
Directory of Indian Film-Makers and Films .
Flicks Books, 1994.
ISBN 0-948911-40-9 {{ cite book }} : Unknown parameter | editorlink= ignored ( | editor-link= suggested) ( help ) Watson, James L. (2009), Globalization , Encyclopædia Britannica.
Culture and Representation: The Emerging Field of Media Semiotics/J A H Khatri/ Ruby Press Co. / ISBN 978-93-82395-12-6 / 2013.
Cinema of India എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആനന്ദവല്ലീശ്വരം ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Anandavalleeswaram_Temple,_Kollam
കേരളത്തിലെ കൊല്ലം നഗരത്തിൽ സ്ഥിതിചെയ്യുന്ന പുരാതന ശിവക്ഷേത്രമാണ് ആനന്ദവല്ലീശ്വരം ക്ഷേത്രം .
108 ശിവക്ഷേത്രങ്ങളിൽ പറയുന്ന കൊല്ലത്തെ മൂന്ന് ശിവക്ഷേത്രങ്ങളിൽ ഒന്നാണിത്.
കൊല്ലത്തെ രണ്ടാമത്തെ ശിവക്ഷേത്രം കൊല്ലം രാമേശ്വരം മഹാദേവക്ഷേത്രവും മൂന്നാമത്തെ ശിവക്ഷേത്രം തൃക്കടവൂർ മഹാദേവർ ക്ഷേത്രവുമാണ് .
കൊല്ലം ആനന്ദവല്ലീശ്വരത്തെ പ്രതിഷ്ഠ നടത്തിയത് പരശുരാമനാണന്നു വിശ്വസിക്കുന്നു .
കൊല്ലത്ത് പ്രതിഷ്ഠിച്ചിരിക്കുന്നത്, ആനന്ദവല്ലീ സമേതനായ പരമശിവനെയാണ്.
ഇവിടെ പാർവ്വതിദേവി ആനന്ദവല്ലിയായി ദർശനം നൽകുന്നു.
പത്നിസമേതനായ പരമശിവനെ പടിഞ്ഞാറേക്ക് ദർശനം നൽകിയാണ് പ്രതിഷ്ഠിച്ചിരിക്കുന്നത്.
ആദ്യം ശിവൻ മാത്രമേ ഉണ്ടായിരുന്നുള്ളൂ എന്നും പിന്നീട് ശിവന്റെ രൗദ്രഭാവം കുറയ്ക്കാൻ എന്ന സങ്കല്പത്തിലാണ് പാർവ്വതിയെ പ്രതിഷ്ഠിച്ചതെന്നുമാണ് വിശ്വാസം.
തന്മൂലം ക്ഷേത്രത്തിൽ പാർവ്വതിയുടെ നടയിൽ (കിഴക്കേ നട) കവാടമുണ്ടെങ്കിലും ശിവന്റെ നടയിലൂടെ മാത്രമേ പ്രവേശനം അനുവദിച്ചിട്ടുള്ളൂ.
ഇതുകൂടാതെ, ഒറ്റശ്രീകോവിലിൽ ലക്ഷ്മീ - ഭൂമീസമേതനായ മഹാവിഷ്ണുവും അവതാരമായ ശ്രീകൃഷ്ണനും കുടികൊള്ളുന്നു എന്ന പ്രത്യേകതയും ഈ ക്ഷേത്രത്തിനുണ്ട്.
പ്രധാന ക്ഷേത്രത്തിന്റെ വടക്കുപടിഞ്ഞാറുഭാഗത്താണ് ഈ ശ്രീകോവിൽ സ്ഥിതിചെയ്യുന്നത്.
ശിവനും വിഷ്ണുവും പത്നീസമേതരായി കുടികൊള്ളുന്ന കേരളത്തിലെ ഏക ക്ഷേത്രമാണിത്.
കൂടാതെ പത്നീസമേതനായ മഹാവിഷ്ണുവും ശ്രീകൃഷ്ണനും ഒരേ ശ്രീകോവിലിൽ പ്രതിഷ്ഠിയ്ക്കപ്പെട്ടിരിയ്ക്കുന്ന ഏക ക്ഷേത്രവും ഇതുതന്നെ.
ഗണപതി , അയ്യപ്പൻ , സുബ്രഹ്മണ്യൻ , നാഗദൈവങ്ങൾ , നവഗ്രഹങ്ങൾ എന്നിവരാണ് മറ്റുള്ള ഉപദേവതകൾ.
നൂറ്റാണ്ടുകൾ പഴക്കമേറിയ ശിവക്ഷേത്രമാണിത്.
ചെട്ടിയാർമാരാണ് ക്ഷേത്രം പണിതീർത്തത് എന്നു വിശ്വാസം ഉണ്ട്.
അഷ്ടമുടികായലിന്റെ തീരത്ത് കൊല്ലം നഗരത്തിലാണ് ക്ഷേത്രം സ്ഥിതിചെയ്യുന്നത്.
രണ്ടു തട്ടായി നിർമ്മിച്ചിരിക്കുന്ന വട്ടശ്രീകോവിലിലാണ് പടിഞ്ഞാറു ദർശനം നൽകി പരമശിവനേയും കിഴക്കു ദർശനം നൽകി ആനന്ദവല്ലിയേയും പ്രതിഷ്ഠിച്ചിരിക്കുന്നത്.
പടിഞ്ഞാറും കിഴക്കുമായി ചതുരാകൃതിയിൽ പണിതിർത്ത രണ്ടു നമസ്കാര മണ്ഡപങ്ങൾ ഇവിടെയുണ്ട്.
നാലമ്പലവും ആനക്കൊട്ടിലും എല്ലാം കേരളതനിമ വിളിച്ചോതതക്കവണ്ണമാണ് നിർമ്മിച്ചിരിക്കുന്നത്.
ക്ഷേത്രത്തിന്റെ പ്രധാന ഭാഗമായ പടിഞ്ഞാറുവശത്ത് നേരെമുൻപിലായി കുളം നിർമ്മിച്ചിട്ടുണ്ട്.
ക്ഷേത്രേശന്റെ രൗദ്രഭാവത്തിനു ശമനം ഉണ്ടാക്കാനാവാം ഇവിടെയും ശിവപ്രതിഷ്ഠക്കു മുൻപിലായി ക്ഷേത്രക്കുളം നിർമ്മിച്ചിരിക്കുന്നത്.
അതുപോലെതന്നെ പടിഞ്ഞാറും കിഴക്കും വശങ്ങളിൽ ക്ഷേത്രഗോപുരങ്ങൾ പണിതീർത്തിട്ടുണ്ട്.
വിശാലമായ ക്ഷേത്രവളപ്പ് ചുറ്റുമതിലിനാൽ സംരക്ഷിച്ചിരിക്കുന്നു.
നാലമ്പലവും നമസ്കാരമണ്ഡപങ്ങളും, ബലിക്കൽപ്പുരയും, തിടപ്പള്ളിയും ധ്വജപ്രതിഷ്ഠയും ക്ഷേത്രഗോപുരങ്ങളും എല്ലാം ഒരു മഹാക്ഷേത്രത്തിനനുശ്രിതമായി മനോഹരമായി പണിതീർത്തിരിക്കുന്നു.
വിശേഷങ്ങളും, പൂജാവിധികളും പൈങ്കുനി ഉത്സവം
വർഷം തോറും മീനമാസത്തിൽ പത്തുദിവസം കൊടിയേറി ഉത്സവം കൊണ്ടാടുന്നു.
മീനത്തിലെ ചോതി നക്ഷത്രം ആറാട്ട് വരത്തക്ക വിധമാണ് കൊടിയേറ്റ് നടത്തുന്നത്.
ശിവരാത്രി നവരാത്രി മണ്ഡലപൂജ ഉപക്ഷേത്രങ്ങൾ ഗണപതി സുബ്രഹ്മണ്യൻ അയ്യപ്പൻ നാഗദൈവങ്ങൾ ബ്രഹ്മരക്ഷസ്സ് നവഗ്രഹങ്ങൾ ശ്രീകൃഷ്ണൻ ക്ഷേത്രത്തിൽ എത്തിചേരാൻ
കൊല്ലം നഗരത്തിൽ, ദേശീയപാത  544 ക്ഷേത്രത്തിന്റെ കിഴക്കേ നടയിലൂടെയാണ് കടന്നുപോകുന്നത്.
തിരുവിതാംകൂർ ദേവസ്വം ബോർഡിന്റെ കീഴിലെ കൊല്ലം ഗ്രൂപ്പിലുള്ള മേജർ ക്ഷേത്രമാണ് ആനന്ദവല്ലീശ്വരംക്ഷേത്രം.
അവലംബം 1 2 3 കുഞ്ഞികുട്ടൻ ഇളയതിന്റെ “108 ശിവക്ഷേത്രങ്ങൾ“
8°53′36″N 76°34′23″E ﻿ / ﻿ 8.893402°N 76.573059°E ﻿ / 8.893402; 76.573059
ആനന്ദവർദ്ധനൻ ഇംഗ്ലീഷ് വിലാസം https://ml.wikipedia.org/wiki/Anandavardhana
ഒമ്പതാം നൂറ്റാണ്ടിൽ ഇന്ത്യയിൽ ജീവിച്ചിരുന്ന പ്രശസ്തനായ കവിയും നിരൂപകനും ദാർശനികനുമാണ് ആനന്ദവർദ്ധനൻ .
ഇദ്ദേഹത്തിന്റെ പ്രധാനകൃതിയായ ധ്വന്യാലോകം എന്ന അലങ്കാരഗ്രന്ഥം പൗരസ്ത്യ കാവ്യമീമാംസയിലെ നെടുംതൂണാണ്.
ദേവീശതകം, വിഷമബാണലീല, അർജ്ജുനചരിതം, തത്ത്വാലോകം തുടങ്ങിയവയാണ് ഇദ്ദേഹത്തിന്റെ മറ്റു കൃതികൾ.
വ്യാകരണത്തിൽ പാണിനിക്കും അദ്വൈതത്തിൽ ശങ്കരാചാര്യർക്കുമുള്ള സ്ഥാനമാണ് സാഹിത്യശാസ്ത്രരംഗത്ത് ആനന്ദവർദ്ധനന് കൽപ്പിച്ചിട്ടുള്ളത്.
കൽഹണന്റെ രാജതരംഗിണിയിൽ അവന്തിവർമ്മന്റെ സാമ്രാജ്യത്തിൽ മുക്താകണൻ, ശിവസ്വാമി, ആനന്ദവർദ്ധനൻ, രത്‌നാകരൻ എന്നിവർ പ്രശസ്തി നേടി എന്ന് പ്രസ്താവമുണ്ട്.
ഇദ്ദേഹം കശ്മീരിൽ അവന്തിവർമ്മ മഹാരാജാവിന്റെ കാലത്താണ്  ജീവിച്ചിരുന്നതെന്ന് കൽഹണന്റെ രാജതരംഗിണിയിൽ പ്രസ്താവിക്കുന്നുണ്ട്.
അവന്തിവർമ്മൻ ജീവിച്ചിരുന്നത് എ.ഡി. 855-883 കാലഘട്ടത്തിൽ ആണെന്ന് പരിഗണിക്കപ്പെട്ടിരിക്കുന്നു.
കവി, വിമർശകൻ, കാവ്യമീമാംസകൻ എന്നീ നിലകളിൽ പണ്ഡിതന്മാരുടെ മുക്തകണ്ഠമായ പ്രശംസയ്ക്കു പാത്രമായ ഇദ്ദേഹം കാശ്മീരിൽ “ ധ്വനിനാതിഗഭീരേണ
കാവ്യതത്ത്വനിവേശിനാ
ആനന്ദവർധനഃ കസ്യ
നാസീദാനന്ദവർധനഃ ”
എന്നാണ്,
ഏതാണ്ട് സി.ഇ.
900-നടുത്ത് ജീവിച്ചിരുന്ന കാവ്യമീമാംസാകർത്താവായ രാജശേഖരൻ ആനന്ദവർദ്ധനനെപ്പറ്റി പരാമർശിച്ചിരിക്കുന്നത്.
ഇതിനെ ആസ്പദമാക്കി പി.വി. കാണെ മുതലായ ഗവേഷകൻമാർ ആനന്ദവർദ്ധനന്റെ ഗ്രന്ഥനിർമ്മാണകാലം 860-നും 890-നും ഇടയ്ക്കാണെന്ന് അഭിപ്രായപ്പെട്ടിട്ടുണ്ട്.
ഈ ആചാര്യസത്തമന്റെ കുലത്തെയും ഗുരുക്കന്മാരെയും പറ്റി പ്രാമാണികരേഖകളൊന്നും ലഭിച്ചിട്ടില്ല.
എന്നാൽ ദേവീശതകത്തിലെ, “ ദേവ്യാ സ്വപ്നോദ്ഗമാദിഷ്ട-
ദേവീശതകസംജ്ഞയാ
ദേശിതാനുപമാമാധാ-
ദതോ നോണസുതോ നുതിം ”
എന്ന അവസാനപദ്യത്തിൽനിന്ന് ആനന്ദവർദ്ധനന്റെ അച്ഛൻ നോണൻ എന്ന ഒരാളായിരുന്നുവെന്നു മാത്രം അറിയാൻ കഴിഞ്ഞിട്ടുണ്ട്.
ഇദ്ദേഹത്തിന്റെ കൃതികളായി വിഷമബാണലീല , അർജുനചരിതം , ദേവീശതകം എന്നീ മൂന്നു കാവ്യപ്രബന്ധങ്ങളും ധ്വന്യാലോകം , നിശ്ചയടീകാവിവൃതി , തത്ത്വാലോകം എന്ന മൂന്നു ശാസ്ത്രപ്രബന്ധങ്ങളും പ്രസിദ്ധങ്ങളാണ്.
കൂടാതെ-'യാ, വ്യാപാരവതീ രസാൻ രസയിതും' എന്നു തുടങ്ങിയുള്ള ഒട്ടേറെ ശ്ലോകങ്ങളും ധ്വന്യാലോകത്തിൽ കാണപ്പെടുന്നുണ്ട്.
വാല്മീകി , വ്യാസൻ , കാളിദാസൻ , അമരുകൻ , ഉദ്ഭടൻ , ബാണഭട്ടൻ , ഭരതൻ , ഭാമഹൻ , സർവസേനൻ , ധർമകീർത്തി തുടങ്ങിയ അനേകം ഗ്രന്ഥകാരന്മാരുടെ കൃതികളെ ഈ കൃതിയിൽ പരാമർശിച്ചിട്ടുണ്ട്.
ഭാരതീയ കാവ്യശാസ്ത്രം-ഡോ ടി ഭാസ്‌ക്കരൻ-കേരള ഭാഷാ ഇൻസ്റ്റിറ്റിയൂട്ട്‌ പുറംകണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആനന്ദവർദ്ധനൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആനന്ദാമൃതാകർഷിണി
മുത്തുസ്വാമി ദീക്ഷിതർ അമൃതവർഷിണിരാഗത്തിൽ ചിട്ടപ്പെടുത്തിയ ഒരു കൃതിയാണ് ആനന്ദാമൃതാകർഷിണി അമൃത വർഷിണി വരികൾ പല്ലവി
ആനന്ദാമൃതാകർഷിണി അമൃതവർഷിണി ഹരാദി പൂജിതേ ശിവേ ഭവാനി സമഷ്ടിചരണം
ശ്രീ നന്ദനാദി സംരക്ഷിണി ശ്രീ ഗുരുഗുഹജനനി ചിദ്രൂപിണി മധ്യമകാലസാഹിത്യം
സാനന്ദഹൃദയനിലയേസദയേ സദ്യസ്സുവൃഷ്ടിഹേ തവേത്വാം സന്തതം ചിന്തയേ അമൃതേശ്വരി സലിലം വർഷയ വർഷയ വർഷയ അർത്ഥം അവലംബം പുറത്തേക്കുള്ള കണ്ണികൾ ടി എം കൃഷ്ണയുടെ ആലാപനം
ആനന്ദാശ്രമം, കാസർഗോഡ് ഇംഗ്ലീഷ് വിലാസം https://ml.wikipedia.org/wiki/Anandashram,_Kozhikode The main Hall which is considered as the  Sreekovil of the Ashram
കേരളത്തിലെ കാസർഗോഡ് ജില്ലയിലെ ഒരു ആത്മീയ കേന്ദ്രമാണ് ആനന്ദാശ്രമം .
അന്താരാഷ്ട്ര പ്രശസ്തിയാർജ്ജിച്ച ഈ ആശ്രമം സ്ഥാപിച്ചത് 1939 -ൽ വൈഷ്ണവ സന്യാസിയായിരുന്ന സ്വാമി രാംദാസ് ആണ്.
ധ്യാനത്തിനും ആത്മീയ പഠനത്തിനും അനുയോജ്യമാണ് ഈ സ്ഥലം.
Anandasram_kanhangad main entrance
ബേക്കലിൽ നിന്നും 15 കിലോമീറ്റർ അകലെയാണ് ഈ സ്ഥലം.
കാഞ്ഞങ്ങാട് റെയിൽ‌വേ സ്റ്റേഷന് 5 കിലോമീറ്റർ കിഴക്കായി ആണ് ആനന്ദാശ്രമം സ്ഥിതിചെയ്യുന്നത്.
പ്രധാന ആശ്രമവും മറ്റ് കെട്ടിടങ്ങളും പ്രശാന്തമായ മാന്തോപ്പുകൾക്കും തെങ്ങിൻതോപ്പുകൾക്കും തോട്ടങ്ങൾക്കും ഇടയ്ക്കാണ്.
ആശ്രമത്തിനു കിഴക്കായി മഞ്ഞംപൊതിക്കുന്ന് ഉണ്ട്.
ഭക്തജങ്ങൾ ശാന്തമായ ധ്യാനത്തിനായി ഈ കുന്നിലേയ്ക്കു പോകുന്നു.
ഈ കുന്നിൽ നിന്ന് പടിഞ്ഞാറുവശത്തുള്ള പ്രകൃതിസൗന്ദര്യത്തിന്റെ ഒരു നല്ല ദൃശ്യം ലഭിക്കുന്നു.
വിശ്വാസികൾ ഈ കുന്നിന്റെ നെറുകവരെ പോയി ഇരുന്ന് മൗനമായി ധ്യാനിക്കുന്നു.
ചിത്രശാല Bodhi tree planted by Swamy Ramdas Bodhi_Tree_gandhiji momorial Sri Ramdas memorial GWHSS begun by Anandashram.
അനുബന്ധം Anandashram, Kanhangad എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാസർഗോഡ് എൻ.ഐ.സി. വെബ് വിലാസം
ആനന്ദി ഗോപാൽ ജോഷി ഇംഗ്ലീഷ് വിലാസം https://ml.wikipedia.org/wiki/Anandi_Gopal_Joshi
ഡോ. ആനന്ദിബായ് ഗോപാൽറാവു ജോഷി (31 മാർച്ച് 1865 - 26 ഫെബ്രുവരി 1887) പാശ്ചാത്യ വൈദ്യശാസ്ത്രത്തിലെ ബിരുദം നേടുന്ന ആദ്യത്തെ ഇന്ത്യൻ വനിതാ ഡോക്ടറായിരുന്നു.
ആനന്ദി ഗോപാൽ ജോഷി അഥവാ ആനന്ദിബായ് ജോഷി എന്നും അറിയപ്പെടുന്നു.
പൂനെയിലെ ഒരു സമ്പന്ന യാഥാസ്ഥിതിക ചിത്പവൻ ബ്രാഹ്മണ കുടുംബത്തിലാണ് ജനനം.
യമുന എന്നായിരുന്നു ആദ്യത്തെ പേര്.
ഗൺപത്റാവു അമൃത്‌സ്വർ ജോഷി എന്നായിരുന്നു പിതാവിന്റെ പേര്.
മാതാവ് ഗംഗുബായ് ജോഷി .
അക്കാലത്തെ പതിവ് പോലെ, അമ്മയുടെ സമ്മർദ്ദം മൂലം ഒമ്പതാം വയസ്സിൽ തന്നേക്കാൾ 20 വയസ്സിനു മൂപ്പുള്ള ഗോപാൽ റാവു എന്ന വിഭാര്യനുമായി യമുനയുടെ വിവാഹം നടത്തപ്പെട്ടു.
കല്യാണിൽ തപാൽ വകുപ്പിൽ ഗുമസ്തനായിരുന്ന ഗോപാൽ റാവുവാണ് യമുനയുടെ പേര് ആനന്ദിബായ് എന്നു മാറ്റിയത്.
അദ്ദേഹത്തിന് കല്യാണിൽ നിന്ന് അലിബാഗിലേക്കും ഒടുവിൽ കൽക്കട്ടയിലേക്കും സ്ഥലം മാറ്റമുണ്ടായി.
സ്ത്രീകളുടെ വിദ്യാഭ്യാസത്തെ പിന്തുണച്ചിരുന്ന ഒരു പുരോഗമനവാദിയായിരുന്നു ഗോപാൽ റാവു.
അക്കാലത്ത് സ്ത്രീകൾക്ക് വിദ്യാഭ്യാസത്തെ പിന്തുണച്ചിരുന്ന പണ്ഡിത രമാബായിയുടെ ബന്ധു കൂടിയായിരുന്നു അദ്ദേഹം.
ആ കാലഘട്ടത്തിൽ സംസ്കൃതം പഠിക്കുന്നതിലും പ്രയോജനപ്രദം ഇംഗ്ലീഷ് പഠിക്കുന്നതാണെന്ന് തിരിച്ചറിഞ്ഞ അദ്ദേഹം ആനന്ദിബായിയെ ഇംഗ്ലീഷ് വിദ്യാഭ്യാസം നേടുവാൻ സഹായിച്ചു.
പതിനാലാമത്തെ വയസ്സിൽ ആനന്ദിബായി ഒരു ആൺകുട്ടിയെ പ്രസവിച്ചു, പക്ഷേ വൈദ്യസഹായം ലഭിക്കാത്തതിനാൽ ആ കുട്ടി ആകെ പത്തു ദിവസം മാത്രമേ ജീവിച്ചിരുന്നുള്ളൂ.
ഇത് ആനന്ദിയുടെ ജീവിതത്തിൽ ഒരു വഴിത്തിരിവായി മാറുകയും അവളെ ഒരു ഡോക്റ്റർ ആകാൻ പ്രേരിപ്പിക്കുകയും ചെയ്തു.
ഗോപാൽറാവു അവളെ മിഷനറി സ്‌കൂളുകളിൽ ചേർക്കാൻ ശ്രമിച്ചിട്ടും പറ്റാാതെ  വന്നതോടെ അവർ കൽക്കത്തയിലേക്ക് മാറി.
അവിടെ അവൾ സംസ്കൃതവും ഇംഗ്ലീഷും വായിക്കാനും സംസാരിക്കാനും പഠിച്ചു.
1800-കളിൽ, ഭർത്താക്കന്മാർ ഭാര്യമാരുടെ വിദ്യാഭ്യാസത്തിൽ ശ്രദ്ധ കേന്ദ്രീകരിക്കുന്നത് വളരെ അസാധാരണമായിരുന്നു.
ആനന്ദിബായിയുടെ വിദ്യാഭ്യാസത്തെക്കുറിച്ചുള്ള ആശയത്തിൽ ഗോപാൽറാവു മതിമറന്നു, അവൾ വൈദ്യശാസ്ത്രം പഠിച്ച് ലോകത്ത് തന്റേതായ വ്യക്തിത്വം സൃഷ്ടിക്കണമെന്ന് ആഗ്രഹിച്ചു.
ഒരു ദിവസം, അയാൾ അടുക്കളയിൽ വന്ന്, അവൾ മുത്തശ്ശിയോടൊപ്പം പാചകം ചെയ്യുന്നത് കണ്ടു, ദേഷ്യപ്പെടാൻ തുടങ്ങി.
ഭർത്താക്കന്മാർ വായിക്കുന്നതിനു പകരം പാചകമ് ചെയ്യുന്നതിന്റെ പേരിൽ ഭാര്യയെ തല്ലുന്നത് വളരെ അപൂർവമായിരുന്നു.
ജോഷിയുടെ വിദ്യാഭ്യാസത്തോടുള്ള അഭിനിവേശം ഗോപാൽറാവു വളർന്നപ്പോൾ, അദ്ദേഹം അവളെ ഫിലാഡൽഫിയൻ മിഷനറിയായിരുന്ന മിസിസ് കാർപെന്ററിനൊപ്പം മെഡിസിൻ പഠിക്കാൻ അമേരിക്കയിലേക്ക് അയച്ചു.
തന്റെ യാത്രയ്ക്ക് മുമ്പ്, 1883-ൽ അവൾ ഒരു പൊതു ഹാളിനെ അഭിസംബോധന ചെയ്തു.
വനിതാ ഡോക്ടർമാരുടെ അഭാവത്തെ അഭിസംബോധന ചെയ്ത് അവർ പറഞ്ഞു, "ഞാൻ സ്വയം സന്നദ്ധസേവനം ചെയ്യുന്നു."
ഒരു സാഹചര്യത്തിലും മിഡ്‌വൈഫറി പര്യാപ്തമല്ലെന്നും ഈ ക്ലാസുകൾ പഠിപ്പിക്കുന്ന ഇൻസ്ട്രക്ടർമാർക്ക് യാഥാസ്ഥിതിക വീക്ഷണങ്ങളുണ്ടെന്നും അവർ പരാമർശിച്ചു.
അവളുടെ ശ്രമത്തിൽ അതൃപ്തി തോന്നിയപ്പോൾ ഗോപാൽറാവു ഒടുവിൽ അമേരിക്കയിലേക്ക് യാത്ര ചെയ്തു.
അദ്ദേഹം ഫിലാഡൽഫിയയിൽ എത്തിയപ്പോഴേക്കും അവൾ പഠനം പൂർത്തിയാക്കി ഡോക്ടറായി.
ഭർത്താവ്, തിയോഡിഷ്യ എന്നിവരുടെ സ്വാധീനങ്ങൾ
ഗോപാൽ റാവു അവളെ വൈദ്യശാസ്ത്രം പഠിക്കാൻ പ്രോത്സാഹിപ്പിച്ചു.
1880-ൽ അദ്ദേഹം പ്രശസ്ത അമേരിക്കൻ മിഷനറിയായ റോയൽ വൈൽഡറിന് ഒരു കത്ത് അയച്ചു, യുഎസിൽ തനിക്ക് അനുയോജ്യമായ ഒരു തസ്തികയെക്കുറിച്ച് അന്വേഷിക്കാനുള്ള ഭാര്യയുടെ താൽപ്പര്യം പ്രസ്താവിച്ചു.
വൈൽഡർ തന്റെ പ്രിൻസ്റ്റണിന്റെ മിഷനറി റിവ്യൂവിൽ കത്തിടപാടുകൾ പ്രസിദ്ധീകരിച്ചു.
ന്യൂജേഴ്‌സിയിലെ റോസെല്ലിലെ താമസക്കാരിയായ തിയോഡിഷ്യ കാർപെന്റർ തന്റെ ദന്തഡോക്ടറെ കാണാൻ കാത്തിരിക്കുന്നതിനിടയിൽ യാദൃശ്ചികമായി ഇത് വായിച്ചു.
മെഡിസിൻ പഠിക്കാനുള്ള ആനന്ദിബായിയുടെ ആഗ്രഹവും, ഗോപാൽറാവു ഭാര്യക്ക് നൽകിയ പിന്തുണയും കണ്ട് ആകൃഷ്ടയായ അവർ ആനന്ദിബായിക്ക് കത്തെഴുതി.
തിയോഡിഷ്യ  ആനന്ദിബായിയും അടുത്ത സൗഹൃദം വളർത്തിയെടുക്കുകയും പരസ്പരം "അമ്മായി" എന്നും "അനന്തരവൾ" എന്നും വിളിക്കാനും തുടങ്ങി.
പിന്നീട്, ആനന്ദി ബായി യുഎസിൽ താമസിക്കുന്ന സമയത്ത് തിയോഡിഷ്യ ആനന്ദിബായിക്ക് റോഷെലിൽ ആതിഥേയത്വം വഹിച്ചു.
ജോഷി ദമ്പതികൾ കൽക്കത്തയിലായിരുന്നപ്പോൾ ആനന്ദിബായിയുടെ ആരോഗ്യനില വഷളായിക്കൊണ്ടിരുന്നു.
അവൾക്ക് ബലഹീനത, നിരന്തരമായ തലവേദന, ഇടയ്ക്കിടെയുള്ള പനി, ശ്വാസതടസ്സം എന്നിവ അനുഭവപ്പെട്ടു.
തിയോഡിഷ്യ അമേരിക്കയിൽ നിന്ന് മരുന്നുകൾ അയച്ചുകൊടുത്തു.
എങ്കിലും ഫലമൂണ്ടായില്ല.
1883-ൽ ഗോപാൽറാവു സെറാംപൂരിലേക്ക് സ്ഥലം മാറ്റപ്പെട്ടു, ആരോഗ്യനില മോശമായിട്ടും ആനന്ദിബായിയെ അവളുടെ മെഡിക്കൽ പഠനത്തിനായി അമേരിക്കയിലേക്ക് അയക്കാൻ അദ്ദേഹം തീരുമാനിച്ചു.
ആശങ്കയുണ്ടെങ്കിലും ഉന്നത വിദ്യാഭ്യാസം നേടി മറ്റ് സ്ത്രീകൾക്ക് മാതൃകയാകാൻ ഗോപാൽറാവു അവളെ ബോധ്യപ്പെടുത്തി.
തോർബോൺ എന്നു പേരുള്ള ഒരു ഭിഷഗ്വര ദമ്പതികൾ ആനന്ദിബായി പെൻസിൽവാനിയയിലെ വുമൺസ് മെഡിക്കൽ കോളേജിൽ അപേക്ഷിക്കാൻ നിർദ്ദേശിച്ചു.
പാശ്ചാത്യ രാജ്യങ്ങളിൽ ഉന്നത വിദ്യാഭ്യാസം നേടാനുള്ള ആനന്ദിബായിയുടെ പദ്ധതികളെക്കുറിച്ച് അറിഞ്ഞ യാഥാസ്ഥിതിക ബ്രാഹ്മണ സമൂഹം അവളെ ശക്തമായി അപലപിച്ചു.
അമേരിക്കയിലേക്ക് പോയി മെഡിക്കൽ ബിരുദം നേടാനുള്ള തന്റെ തീരുമാനം വിശദീകരിച്ചുകൊണ്ട് ആനന്ദിബായി സെറാംപൂർ കോളേജ് ഹാളിൽ സമൂഹത്തെ അഭിസംബോധന ചെയ്തു.
താനും ഭർത്താവും അനുഭവിച്ച പീഡനങ്ങളെക്കുറിച്ച് അവൾ ചർച്ച ചെയ്തു.
ഇന്ത്യയിൽ വനിതാ ഡോക്ടർമാരുടെ ആവശ്യകത അവർ ഊന്നിപ്പറഞ്ഞു, ഹിന്ദു സ്ത്രീകൾക്ക് ഹിന്ദു സ്ത്രീകൾക്ക് മികച്ച ഡോക്ടർമാരായി സേവിക്കാൻ കഴിയുമെന്ന് അവൾ അഭിപ്രായപ്പെട്ടു.
അവളുടെ പ്രസംഗത്തിന് നല്ല സ്വീകാര്യത ലഭിച്ചു, ഇന്ത്യയുടെ എല്ലാ ഭാഗത്തുനിന്നും സാമ്പത്തിക സംഭാവനകൾ ഒഴുകാൻ തുടങ്ങി.
വൈസ്രോയിയടക്കം ഇന്ത്യയുടെ വിവിധ ഭാഗങ്ങളിൽ നിന്നുള്ളവരുടെ സാമ്പത്തിക സഹായവുമായി 1883 ജൂണിൽ അവർ ന്യൂയോർക്കിൽ കപ്പലിറങ്ങി.
വിമൻസ് മെഡിക്കൽ കോളേജ് ഓഫ് പെൻസിൽ‌വാനിയയിൽ എൻറോൾ ചെയ്തു.
1886 മാർച്ച് 11-ന് എം.ഡി ബിരുദം നേടി.
അമേരിക്കയിൽ ആനന്ദിബായി ജോഷി 1886-ൽ വുമൺസ് മെഡിക്കൽ കോല്ലേജ് ഓഫ് പെൻസില്വാനിയയിൽ നിന്ന് ബിരുദം നേടിയ ശേഷം എടുത്ത ചിത്രം.
നടുക്ക് കേയി ഒകാമി, വലത്ത്, സബത് ഇസ്താംബൂളി.
ഈ മൂന്നും പേരും യഥാക്രമം അവരവരുടെ രാജ്യത്തെ ആദ്യ വനിതാ ഡോക്ടർമാർ ആയിരുന്നു
ആനന്ദിബായി കൊൽക്കത്തയിൽ നിന്ന് ന്യൂയോർക്കിലേക്ക് കപ്പലിൽ യാത്ര ചെയ്തു, തോർബോൺസിന്റെ പരിചയക്കാരായ രണ്ട് ഇംഗ്ലീഷ് മിഷനറി സ്ത്രീകൾ അവളെ പരിചരിച്ചു.
ന്യൂയോർക്കിൽ, തിയോഡിഷ്യ കാർപെന്റർ 1883 ജൂണിൽ അവളെ സ്വീകരിക്കാൻ എത്തിയിരുന്നു.
ഫിലാഡൽഫിയയിലെ പെൻസിൽവാനിയയിലെ വുമൺസ് മെഡിക്കൽ കോളേജിന് ആനന്ദിബായ് കത്തെഴുതി, അവരുടെ മെഡിക്കൽ പ്രോഗ്രാമിലേക്ക് പ്രവേശനം ആവശ്യപ്പെട്ടു, ഇത് ലോകത്തിലെ രണ്ടാമത്തെ വനിതാ മെഡിക്കൽ പ്രോഗ്രാമായിരുന്നു.
കോളേജിന്റെ ഡീൻ റേച്ചൽ ബോഡ്‌ലി അവൾക്ക് അംഗത്വം നൽകി.
19-ാം വയസ്സിൽ ആനന്ദിബായി തന്റെ മെഡിക്കൽ പരിശീലനം ആരംഭിച്ചു.
അമേരിക്കയിൽ, തണുത്ത കാലാവസ്ഥയും അപരിചിതമായ ഭക്ഷണക്രമവും കാരണം അവളുടെ ആരോഗ്യം വഷളായിക്കൊണ്ടിരുന്നു.
അവൾക്ക് ക്ഷയരോഗം പിടിപെട്ടു.
എന്നിരുന്നാലും, 1886 മാർച്ചിൽ അവൾ എംഡി ബിരുദം നേടി.
"ആര്യൻ ഹിന്ദുക്കൾക്കിടയിലെ പ്രസവചികിത്സ" ( ഒബ്സ്സ്റ്റെട്രിക്സ് എമംഗ് ആര്യൻ ഹിന്ദൂസ് ) എന്നതായിരുന്നു അവളുടെ പ്രബന്ധത്തിന്റെ വിഷയം.
1886-ൽ ഇന്ത്യയിൽ മടങ്ങി എത്തിയ ആനന്ദിക്ക് വൻവരവേൽപ്പ് ലഭിച്ചു.
കോലാപ്പൂർ നാട്ടു രാജ്യത്ത് ആൽബർട്ട് എഡ്വേർഡ് ആശുപത്രിയിൽ നിയമിതയായി.
പ്രബന്ധം ആയുർവേദ ഗ്രന്ഥങ്ങളിൽ നിന്നും അമേരിക്കൻ മെഡിക്കൽ പാഠപുസ്തകങ്ങളിൽ നിന്നുമുള്ള റഫറൻസുകൾ ഉപയോഗിച്ചു.
ബിരുദം നേടിയപ്പോൾ, വിക്ടോറിയ രാജ്ഞി അവൾക്ക് ഒരു അഭിനന്ദന സന്ദേശം അയച്ചു.
1886-ന്റെ അവസാനത്തിൽ, ആനന്ദിബായി ഇന്ത്യയിലേക്ക് മടങ്ങി, വലിയ സ്വീകരണം ലഭിച്ചു.
കോലാപ്പൂർ നാട്ടുരാജ്യം അവരെ പ്രാദേശിക ആൽബർട്ട് എഡ്വേർഡ് ഹോസ്പിറ്റലിലെ വനിതാ വാർഡിന്റെ ഫിസിഷ്യൻ ഇൻ-ചാർജ് ആയി നിയമിച്ചു.
22 വയസ്സ് തികയുന്നതിന് മുമ്പ് 1887 ഫെബ്രുവരി 26 ന് പൂനെയിൽ വച്ച് ആനന്ദിബായി ക്ഷയരോഗം ബാധിച്ച് മരിച്ചു.
അവളുടെ മരണത്തിന് വർഷങ്ങൾക്ക് മുമ്പ് തന്നെ അവൾ ക്ഷീണിതയായിരുന്നു, നിരന്തരമായ ബലഹീനതകൾ അനുഭവപ്പെട്ടു.
അമേരിക്കയിൽ നിന്ന് മെഡിസിൻ അയച്ചുകൊടുത്തെങ്കിലും ഫലമുണ്ടായില്ല, മരണം വരെ അവൾ മെഡിസിൻ പഠിച്ചു.
അവളുടെ മരണത്തിൽ ഇന്ത്യയൊട്ടാകെ ദുഃഖം രേഖപ്പെടുത്തി.
അവളുടെ ചിതാഭസ്മം തിയോഡിഷ്യ കാർപെന്ററിന് അയച്ചു, അവർ ന്യൂയോർക്കിലെ പോക്ക്‌കീപ്‌സിയിലെ പോക്ക്‌കീപ്‌സി ഗ്രാമീണ സെമിത്തേരിയിലെ അവളുടെ കുടുംബ സെമിത്തേരിയിൽ സ്ഥാപിച്ചു.
ആനന്ദി ജോഷി ഒരു ഹിന്ദു ബ്രാഹ്മണ പെൺകുട്ടിയാണെന്നും വിദേശത്ത് വിദ്യാഭ്യാസം നേടുകയും മെഡിക്കൽ ബിരുദം നേടുകയും ചെയ്ത ആദ്യ ഇന്ത്യൻ വനിതയാണെന്നും ലിഖിതത്തിൽ പറയുന്നു.
1888-ൽ അമേരിക്കൻ ഫെമിനിസ്റ്റ് എഴുത്തുകാരി കരോലിൻ വെൽസ് ഹീലി ഡാൾ ജോഷിയുടെ ജീവചരിത്രം എഴുതി.
ഡാൾ ജോഷിയുമായി പരിചയപ്പെടുകയും അവളെ വളരെയധികം ആരാധിക്കുകയും ചെയ്തു.
എന്നിരുന്നാലും, ജീവചരിത്രത്തിലെ ചില കാര്യങ്ങൾ, പ്രത്യേകിച്ച് ഗോപാൽറാവു ജോഷിയോടുള്ള അതിന്റെ പരുഷമായ പെരുമാറ്റം എന്നിവയെക്കുറിച്ച് എഴുതിയിരുന്നത് ജോഷിയുടെ സുഹൃത്തുക്കൾക്കിടയിൽ തർക്കത്തിന് കാരണമായി.
അവളുടെ ജീവിതത്തെ ആസ്പദമാക്കി കമലകർ സാരംഗ് സംവിധാനം ചെയ്ത "ആനന്ദി ഗോപാൽ" എന്ന പേരിൽ ഒരു ഹിന്ദി പരമ്പര ദൂരദർശൻ സംപ്രേക്ഷണം ചെയ്തു.
ശ്രീകൃഷ്ണ ജനാർദൻ ജോഷി തന്റെ മറാത്തി നോവലായ ആനന്ദി ഗോപാലിൽ അവളുടെ ജീവിതത്തെക്കുറിച്ച് ഒരു സാങ്കൽപ്പിക വിവരണം എഴുതി, അത് രാം ജി ജോഗ്ലേക്കർ അതേ പേരിൽ ഒരു നാടകമായി രൂപാന്തരപ്പെടുത്തി.
പുറത്തേക്കുള്ള കണ്ണികൾ Anandibai Gopalrao Joshee എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
റിട്രീവിംഗ് എ ഫ്രാഗ്മെന്റഡ് ഫെമിനിസ്റ്റ് ഇമേജ്, എക്കണോമിക് ആന്റ് പൊളിറ്റിക്കൽ വീക്ക്‌ലി ആനന്ദിബായ് ജോഷി, വിമൻ ഇൻ സയൻസ്, ഇന്ത്യൻ അക്കാഡമി ഓഫ് സയൻസസ് അവലംബം
ആനന്ദവല്ലി ഇംഗ്ലീഷ് വിലാസം https://ml.wikipedia.org/wiki/Anandavally
ആനന്ദവല്ലി സി. ആർ മലയാളം ചലച്ചിത്ര നടിയും, ഡബ്ബിംഗ് ആർട്ടിസ്റ്റും ആണ്.
മലയാള ചലച്ചിത്ര രംഗത്തെ സജീവ ഡബ്ബിംഗ് ആർട്ടിസ്റ്റുകളിൽ ഒരാളായിരുന്നു ഇവർ.
1973 ൽ ഏണിപ്പടികൾ എന്ന സിനിമയിലൂടെയാണ് അഭിനയ രംഗത്തേക്ക് ഇവർ കടന്നു വന്നത്.
അടുത്ത വർഷം തന്നെ, 1974-ഇൽ ദേവി കന്യാകുമാരി എന്ന സിനിമയിലൂടെ നടി രാജശ്രീക്ക് ശബ്ദം നൽകി ഡബ്ബിങ് രംഗത്തേക്കു കടക്കുകയായിരുന്നു.
62 -ആമത്തെ വയസ്സിൽ, 2019 ഏപ്രിൽ 5 നു തിരുവനന്തപുരത്തുള്ള സ്വകാര്യ ആശുപത്രിയിൽ വെച്ച് അന്തരിച്ചു.
മഴത്തുള്ളിക്കിലുക്കം എന്ന സിനിമയ്ക്കു വേണ്ടി നടി ശാരദയ്ക്കു വേണ്ടിയാണ് ഇവർ അവസാനമായി ഡബ്ബ് ചെയ്തത്.
കേരളത്തിലെ കൊല്ലം ജില്ലയിൽ വെളിയം താലൂക്കിലാണ് ആനന്ദവല്ലി ജനിച്ചത്.
വെളിയം കൈയെല സ്കൂളിലായിരുന്നു ആദ്യകാലവിദ്യാഭ്യാസം.
അവിടെ സ്കൂൾ നാടകങ്ങളിൽ അഭിനയിക്കാൻ തുടങ്ങി.
കഥാപ്രസംഗവും അവതരിപ്പിച്ചിരുന്നു.
കൗമാരപ്രായത്തിൽ ആനന്ദവല്ലി നാടകങ്ങൾക്കായി പാടാൻ തുടങ്ങി.
പക്ഷേ, 1969 ൽ അപ്രതീക്ഷിതമായി, "ചിതലു കയറിയ ഭൂമി" യുടെ നാടകവേദിയിൽ ഒരു വലിയ പ്രേക്ഷകരുടെ മുന്നിൽ അവരുടെ അഭിനയത്തിലുള്ള പരിശോധന നടത്താൻ ഇടയായി.
പിന്നീട് കെപിഎസി, കാളിദാസ കലാകേന്ദ്രം,  ദേശാഭിമാനി തീയേറ്റേഴ്സ് ആറ്റിങ്ങൽ, കേരള തീയേറ്റേഴ്സ് കോട്ടയം, കായംകുളം പീപ്പിൾസ് തീയേറ്റേഴ്സ് എന്നിവയുടെ നാടകവേദിയിൽ അഭിനയിച്ചു തുടങ്ങി.
അഖിലേന്ത്യാ റേഡിയോയിൽ അനൌൺസർ ആയി പ്രവർത്തിച്ചു.
ആനന്ദവല്ലി
"കടു" എന്ന ചിത്രത്തിലൂടെയാണ് ആനന്ദവല്ലി ചലച്ചിത്ര രംഗത്ത് പ്രവേശിച്ചത്.
ഡബ്ബിംഗ് ആർട്ടിസ്റ്റ് ജീവിതം നയിക്കാൻ തീരുമാനിക്കുന്നതു വരെ അവർ മലയാളചിത്രങ്ങളിൽ ചെറിയ സ്ഥിരം കഥാപാത്രങ്ങളെ അഭിനയിച്ചിരുന്നു.
നിരവധി മലയാളചിത്രങ്ങളിൽ അഭിനയിച്ച അവർ സിനിമാ വ്യവസായത്തിൽ സജീവമായി.
1974-ൽ ദേവി കന്യാകുമാരി എന്ന ചിത്രത്തിൽ നടി രാജശ്രീക്ക് ശബ്ദം നൽകി ഡബ്ബിങ് ആർട്ടിസ്റ്റായി എത്തിയ ഇവർ പിന്നീട് ഒട്ടേറെ നടിമാർക്ക് ശബ്ദം നൽകുകയുണ്ടായി.
മഞ്ഞിൽ വിരിഞ്ഞ പൂക്കൾ എന്ന സിനിമയിൽ പൂർണിമ ജയറാമിനു വേണ്ടി ഡബ്ബിംഗ് ചെയ്തു.
നിരവധി മലയാളചിത്രങ്ങളിൽ ഡബ്ബിംഗ് ചെയ്തിട്ടുണ്ട്.
ഗീത , സിൽക്സ്മിത, സുമാലത, മാധവി , മേനക , അംബിക , ഉർവ്വശി , ജയപ്രധ , കാർത്തിക , പാർവ്വതി , ഗൗതമി , സുഹാസിനി , ശോഭന , സുകന്യ , ശാരദ , സരിത, സുചിത്ര, ബാംഗ്ലൂർ ഭാരതി, ഭാനുപ്രിയ , രേഖ, രേവതി , രഞ്ജിനി, മോഹിനി, നന്ദിത ബോസ്, വിനയപ്രസാദ്, കനക, ഖുശ്ബു, ഉർമിള ഉണ്ണി, ഉണ്ണി മേരി, ശാന്തികൃഷ്ണ തുടങ്ങിയ പ്രമുഖ നടിമാർക്ക് ശബ്ദം നൽകിയിട്ടുണ്ട്.
ആധാരം എന്ന ചിത്രത്തിൽ ഗീത എന്ന നടിക്ക് വേണ്ടി ശബ്ദം നൽകിയതിന് കേരള സംസ്ഥാന അവാർഡ് ലഭിച്ചു.
സിനിമകളിലും സീരിയലുകളിലും ഡബ്ബിംഗ് ആർട്ടിസ്റ്റ് ആയി ആനന്ദവല്ലി തുടരുന്നു.
ഏണിപ്പടികൾ , കാട് , കന്യാകുമാരി , യൗവനം , വണ്ടിക്കാരി , സ്വാമി അയ്യപ്പൻ , ഭാര്യ ഇല്ലാത്ത രാത്രി , സ്വപ്നാടനം , ഹൃദയം ഒരു ക്ഷേത്രം , ചോറ്റാനിക്കര അമ്മ , സമസ്യ , ഉദ്യാനലക്ഷ്മി , അംബ അംബിക അംബാലിക , സർവ്വേക്കല്ല് , ശ്രീമുരുകൻ , പെൺപുലി , മുഹൂർത്തങ്ങൾ , വിടരുന്ന മൊട്ടുകൾ നീതിപീഠം , കൈതപ്പു , തണൽ , റൌഡി രാമു , മാളിക പണിയുന്നവർ , പഞ്ചരത്നം , പാപത്തിനു മരണമില്ല , കൗമാരപ്രായം , ഹൃദയത്തിന്റെ നിറങ്ങൾ , കായലും കയറും , അന്തഃപുരം (ചലച്ചിത്രം) , പിന്നെയും പൂക്കുന്ന കാട് , അർച്ചന ടീച്ചർ , ഗൃഹലക്ഷ്മി , ആ ദിവസം , ഗുരുദക്ഷിണ , സ്വർണ ഗോപുരം , പറയാനും വയ്യ പറയാതിരിക്കാനും വയ്യ , കഥ ഇതുവരെ , യസായം സന്ധ്യ , വീണ്ടും , വഴിയോരക്കാഴ്ചകൾ , അബ്കാരി (ചലച്ചിത്രം) , ഇൻക്വിലാബിൻറെ പുത്രി , ഈഗിൾ , പ്രിയപ്പെട്ട കുക്കു , കളിവീട് ,     തുടങ്ങിയ ചിത്രങ്ങളിൽ അവർ അഭിനയിച്ചിരുന്നു.
ദേവി കന്യാകുമാരി , റൌഡി രാജമ്മ , അനുപല്ലവി , അങ്ങാടി , മഞ്ഞിൽ വിരിഞ്ഞ പൂക്കൾ , കള്ളൻ പവിത്രൻ , തൃഷ്ണ , അഹിംസ , നാഗമഠത്തു തമ്പുരാട്ടി , ഈ നാട് , ഓളങ്ങൾ , പടയോട്ടം , ജോൺ ജാഫർ ജനാർദ്ദനൻ , അമൃതഗീതം , ആ ദിവസം , കുയിലിനെ തേടി , മുത്താരംകുന്ന് പി.ഒ. തുടങ്ങിയ ചിത്രങ്ങളിൽ ഒരു ഡബ്ബിംഗ് ആർട്ടിസ്റ്റായി പ്രവർത്തിച്ചിരുന്നു.
പുരസ്കാരങ്ങൾ കേരള സംസ്ഥാന ചലച്ചിത്ര അവാർഡുകൾ
1992 - മികച്ച ഡബ്ബിംഗ് ആർട്ടിസ്റ്റ് : - ആധാരം കേരള ടെലിവിഷൻ അവാർഡുകൾ 2015 - മികച്ച ഡബ്ബിംഗ് ആർട്ടിസ്റ്റ് (കൾ) - പുരുഷൻ / സ്ത്രീ വോയ്സ് - ഈശ്വരൻ സാക്ഷിയായി കേരള ഫിലിം ക്രിട്ടിക്സ് അവാർഡ് 1997 - ചലച്ചിത്ര പ്രതിഭ 2007 - മികച്ച കഥാകാരി Sl.
No. അവാർഡുകൾ Details 1.
കലൈ സെൽമം - 1997 സൗത്ത് ഇന്ത്യൻ ആർട്ടിസ്റ്റ് അസോസിയേഷൻ , ചെന്നൈ 2.
ഗുരു പൂജ പുരസ്കാരം  - 2009 കേരള സംഗീത നാടക അക്കാദമി 3.
കുറൽ സെൽവം - 2011 സൗത്ത് ഇന്ത്യൻ സിനി ആർട്ടിസ്റ്റ് ആൻഡ് ഡബ്ബിംഗ് യൂണിയൻ, ചെന്നൈ.
മലയാളം സിനിമാ വ്യവസായത്തിലെ സംഭാവനകൾക്കുള്ള പുരസ്കാരം 100 വർഷത്തെ ഇന്ത്യൻ സിനിമ ആഘോഷം - 2013 ചെന്നൈയിൽ.
അവലംബം ↑ 1 2 മാതൃഭൂമി വാർത്ത പുറം കണ്ണികൾ Anandavally എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://anandavally.aircus.com/%5Bപ്രവർത്തിക്കാത്ത+കണ്ണി%5D https://www.facebook.com/anandavally.cr http://www.deshabhimani.com/periodicalContent1.php?id=558%5Bപ്രവർത്തിക്കാത്ത+കണ്ണി%5D http://newindianexpress.com/cities/thiruvananthapuram/article267565.ece Archived 2016-03-14 at the Wayback Machine .
https://web.archive.org/web/20160304045904/http://en.msidb.org/displayProfile.php?category=actors artist=Anandavalli limit=13 http://mathrubhuminews.in/ee/Programs/Episode/5026/their-voice-enlivens-characters-avar-kandumuttumbol-episode-53/E Archived 2016-03-08 at the Wayback Machine .
ആനന്ദാംബരി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ആനന്ദാംബരി എന്നത് രണ്ട് ജന്യരാഗങ്ങളിൽനിന്നും ജൻമം കൊണ്ട രാഗമെന്ന് പറയുന്നതിൽ തെറ്റില്ല.
ഒരു മലയാള സിനിമാ ഗാനത്തിനായാണ് ഈ രാഗം ഉണ്ടായതുതന്നെ.1978-ൽ പുറത്തിറങ്ങിയ വാടകയ്കൊരു ഹൃദയം എന്ന ചലച്ചിത്രത്തിൽ 'പൂവാംകുഴലിപ്പെണ്ണിനുണ്ടൊരു'എന്ന ഗാനത്തിനായാണ് ഈ രാഗം പിറക്കുന്നത്.
കാവാലം നാരായണപ്പണിക്കർ എഴുതി ജി ദേവരാജൻ ആണ് സംഗീതം ചെയ്തിരിക്കുന്നത്.
ഇരുപതാമതു മേളകർത്താരാഗമായ നഠഭൈരവിയിൽ നിന്നു ജന്യമായ രാഗമാണ് ആനന്ദഭൈരവി .
ഇരുപത്തൊൻപതാമത് മേളകർത്താരാഗമായ ധീരശങ്കരാഭരണത്തിൽ നിന്നു ജന്യമായ രാഗമാണ് നീലാംബരി .
ഈ രണ്ടു രാഗങ്ങൾ കൂട്ടിച്ചേർത്താണ് ആനന്ദാംബരി എന്ന രാഗമുണ്ടാക്കിയത്.
അതായത് ആനന്ദഭൈരവി + നീലാംബരി = ആനന്ദാംബരി .
മലയാളസംഗീതത്തിൻ്റെ രാജശില്പിയായ ജി.ദേവരാജൻമാസ്റ്റർ ആണ് ആനന്ദാംബരി എന്ന രാഗം നമുക്ക് സമ്മാനിച്ചത്.
കാവാലം നാരായണപ്പണിക്കരുടെ സ്മരണാർത്ഥം അദ്ദേഹത്തിൻ്റെ പുത്രൻ കാവാലം ശ്രീകുമാറുമായി ദൂരദർശനിൽ നടന്ന അഭിമുഖത്തിൽ നിന്ന്
ആനന്ദേശ്വരം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ തിരുവനന്തപുരം ജില്ലയിൽ ഉളിയാഴത്തുറ ഗ്രാമപഞ്ചായത്തിലുള്ള ഒരു ഗ്രാമമാണ് ആനന്ദേശ്വരം .
തിരുവനന്തപുരംനിന്ന് 10 കിലോമീറ്റർ അകലെയാണ് ആനന്ദേശ്വരം സ്ഥിതിചെയ്യുന്നത്.